ডান্ডি, নভসারি
ডান্ডি হল ভারতের গুজরাট রাজ্যের নভসারি জেলার জালালপুর তালুকের একটি গ্রাম। এটি নভসারি শহরের কাছে আরব সাগরের উপকূলে অবস্থিত। গ্রামটি ১৯৩০ সালে বিশ্বব্যাপী জনপ্রিয়তা লাভ করে, যখন মহাত্মা গান্ধী এটিকে সল্ট মার্চের গন্তব্য হিসেবে বেছে নেন। ব্রিটিশ রাজ কর্তৃক লবণের উপর কর আরোপের প্রতিবাদে তিনি তার কিছু অনুসারীকে নিয়ে সবরমতি (আহমদাবাদ) থেকে ডান্ডি (নবসারি) পর্যন্ত পদযাত্রা করেন। আহমেদাবাদ থেকে ডান্ডি পর্যন্ত ২৪ দিনের এই পদযাত্রায় হাজার হাজার মানুষ অংশগ্রহণ করেছিল। ভারত সরকার সবরমতি -ডান্ডি স্ট্রেচকে একটি পর্যটন কেন্দ্র হিসেবে গড়ে তোলার পরিকল্পনা শুরু করেছে। ২০১৯ সালে ভারতীয় স্বাধীনতা আন্দোলনের লবন সত্যাগ্রহ স্মরণে এই গ্রামে জাতীয় লবণ সত্যাগ্রহ মেমোরিয়াল খোলা হয়েছিল।